Kitchie Kitchie Ki Me O

Kitchie Kitchie Ki Me O (omtales også som KKKMO) er en norsk supergruppe bestående av medlemmer fra Madrugada, My Midnight Creeps og Ricochets. Bandet er oppkalt etter My Midnight Creeps-låten med samme navn, utgitt på albumet Histamin i 2007. Gruppen ble til etter at vokalist og gitarist Alexander Kloster-Jensen ble spurt om å spille på Øyafestivalen i 2009. Kloster-Jensen mente det kunne være spennende å holde konsert med et helt nytt band uten forberedelser og ikke øve på forhånd. Det endte likevel med at de øvde inn sju låter på fjorten dager. Etter den første konserten på Øyafestivalen gikk det et år før de spilte ny konsert. 1. april 2011 slapp de en limitert EP, som ble delt ut gratis til publikum under en konsert på Rockefeller. Bandets selvtitulerte debutalbum ble sluppet på EMI samme år. Albumet ble liggende 7 uker på VG-lista med 13 som høyeste plassering.

I 2016 slapp bandet albumet Are You Land or Water på plateselskapet House of Mythology.

Medlemmer
Alexander Kloster-Jensen - vokal, gitar
Frode Jacobsen - bassgitar
Behzad Farazollahi - trommer
Dag Stiberg - saksofon
Anders Møller - perkusjon

Diskografi
Studioalbum
Kitchie Kitchie Ki Me O (2011)
Are You Land or Water (2016)

EP-er
Rockefeller Music Hall EP (2011)

Referanser

 Eksterne lenker 

 Bandets Facebook-side

Kategori:Supergrupper
Kategori:Band etablert i 2009